text: সুহাইল ইবনে আমর ছিলেন নবী মুহাম্মদ  এর নবুয়াতকালীন সময়ে কুরাইশদের প্রধান নেতাদের মধ্যে একজন, যিনি এই গোত্রের খতীব বা বক্তা হিসেবে পরিচিত ছিলেন| চতুর ও স্পষ্টভাষী হওয়ার কারণে তার ব্যক্তিগত মতামত নিজস্ব গোত্রে অনেক গুরুত্ব বহন করত|
  
  জীবনী 
  সুহাইল ছিলেন নবী মুহাম্মদ এর নবুয়াতের সময়কালীন মক্কার একজন সুপরিচিত নেতা ও দক্ষ বক্তা। তিনি সেইসব নেতাদের একজন ছিলেন যারা নবী মুহাম্মদকে তায়েফ হতে ফিরে আসার পর নিরাপত্তা দিতে অস্বীকার করেছিল এবং এছাড়াও তিনি হুদাইবিয়ার সন্ধি রচনায় মন্তব্য করেছিলেন| তিনি মত দিয়েছিলেন যে, সন্ধিপত্রে নবী মুহাম্মদ  এর নাম "মুহাম্মদ, আল্লাহর রাসূল"(মুহাম্মদ রাসূলাল্লাহ) না লিখে "মুহাম্মদ, আব্দুল্লাহর পুত্র"(মুহাম্মদ ইবনে আব্দুল্লাহ) লেখা হোক এর কারণ হিসেবে বলেন যে, কুরাইশ পক্ষ তার রাসূল হওয়ার দাবিকে স্বীকার করে না|
    
  পরবর্তীতে মক্কা বিজয়ের পর তিনি মুসলমান হন| নবী মুহাম্মদ এর মৃত্যুর পর তিনি মক্কার মুসলিমদের শান্ত করেছিলেন| ইয়ারমুকের যুদ্ধে তিনি মুসলিম পক্ষ থেকে যুদ্ধে অংশগ্রহণ করেছিলেন|
  
  মৃত্যু 
  সুহাইল প্যালেস্টাইন বা ফিলিস্তিনের জেরুজালেম শহরের নিকটবর্তী "আমাওয়াস" নামক একটি ছোট গ্রামে মৃত্যুবরণ করেন|
  
  তথ্যসূত্র
  
  বহিঃসংযোগ  
  সুহাইল ইবনে আমর
  
  বিষয়শ্রেণী:পুরুষ সাহাবা
title: সুহাইল ইবনে আমর